# priekulės Ievos Simonaitytės

gimnazijos 2020–2021 m. m.

ugdymo plano 1 priedas

# PRIEKULĖS I. SIMONAITYTĖS GIMNAZIJOS SPECIALIOJO UGDYMO SKYRIAUS 2020–2021 M. M. UGDYMO PLANAS

**I. BENDROSIOS NUOSTATOS**

1. 2020–2021 mokslo metų Priekulės I. Simonaitytės gimnazijos specialiojo ugdymo skyriaus (toliau – Specialiojo ugdymo skyrius) ugdymo planas reglamentuoja pradinio ugdymo individualizuotų programų, pagrindinio ugdymo individualizuotų programų ir socialinių įgūdžių ugdymo programų mokiniams, turintiems intelekto sutrikimą (nežymus, vidutinis, žymus ar labai žymus) ir su šiomis programomis susijusių neformaliojo vaikų švietimo programų įgyvendinimą. Vadovaujantis Bendraisiais ugdymo planais ir kitais teisės aktais, parengiamas 2020–2021 mokslo metų Specialiojo ugdymo skyriaus ugdymo planas.

2. Ugdymo plano tikslas:

2.1. ugdyti sutrikusio intelekto mokinius pagal individualizuotas ugdymo programas, socialinių įgūdžių ugdymo programas ir užtikrinti geras bei saugias mokinių ugdymo sąlygas;

2.2. sudaryti galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

3. Ugdymo plano uždaviniai:

3.1. nustatyti pamokų skaičių, skirtą pradinio ugdymo individualizuotai, pagrindinio ugdymo individualizuotai ir socialinių įgūdžių ugdymo programai įgyvendinti;

3.2. numatyti gaires ugdymo procesui Specialiojo ugdymo skyriuje įgyvendinti ir ugdymui pritaikyti pagal mokinių mokymosi poreikius;

4. Ugdymo plane vartojamos sąvokos:

**Specialiojo ugdymo skyriaus ugdymo planas** – skyriuje vykdomų ugdymo individualizuotų programų, socialinių įgūdžių ugdymo programų įgyvendinimo aprašas, parengtas vadovaujantis Bendraisiais ugdymo planais.

**Pamoka** – pagrindinė nustatytos trukmės nepertraukiamo mokymosi organizavimo forma.

**Specialioji pamoka** –pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias.

**II. ANALIZĖ**

5. Specialiojo ugdymo skyriuje 2019–2020 m. m. mokėsi 21 mokinys, turintis didelius ir labai didelius specialiuosius ugdymosi poreikius dėl nežymaus, vidutinio, žymaus ir labai žymaus intelekto sutrikimo, įvairiapusių raidos sutrikimų, judesio ir padėties bei neurologinių sutrikimų, kompleksinę negalią turintys mokiniai. Mokiniai ugdomi pagal pradinio ugdymo individualizuotas, pagrindinio ugdymo individualizuotas ir socialinių įgūdžių ugdymo programas. Buvo sukomplektuoti 3 jungtinių klasių komplektai: lavinamoji 2, 4, 7, 8 ir specialioji 1, 3 klasė; lavinamoji 1, 4, 6, 8 ir III socialinių įgūdžių ugdymo metų klasė; specialioji 7, 9, 10 klasė. Specialiosiose klasėse mokėsi 8 mokiniai, lavinamosiose – 11, socialinių įgūdžių klasėje – 2 mokiniai. 12 mokinių nustatyti dideli specialieji ugdymosi poreikiai, 9 – labai dideli specialieji ugdymosi poreikiai. Švietimo pagalbą teikė: specialiojo ugdymo skyriaus logopedė, gimnazijos psichologė ir gimnazijos socialinė pedagogė. Dirbo 12 pedagogų (mokytojų, grupių auklėtojų), pagalbą teikė 3 mokytojo padėjėjos. Pirminę sveikatos priežiūrą teikė gimnazijos visuomenės sveikatos priežiūros specialistė. Mokiniams, sergantiems cerebriniu paralyžiumi ir mokiniams, turintiems vidutinių sunkių ar labai sunkių judesio ir padėties sutrikimų, gydomosios kūno kultūros pratybas vedė gydomosios kūno kultūros specialistė.

2019–2020 m. m. pradinio ugdymo programą baigė 2 mokiniai (lavinamosios ir specialiosios klasės), pagrindinio ugdymo pirmos dalies programą baigė 4 lavinamosios klasės mokiniai, socialinių įgūdžių ugdymo programą baigė 2 mokiniai, pagrindinio ugdymo programą – 2 mokiniai. 2 mokiniai, baigę socialinių įgūdžių ugdymo programą, gyvena su tėvais, 2 mokiniai, baigę pagrindinio ugdymo programą, mokysis Klaipėdos Ernesto Galvanausko profesinio mokymo centre (1), mokysis pagal I socialinių įgūdžių ugdymo programą (1).

2019–2020 m. m. įgyvendintos šios ugdymo programos: pradinio, pagrindinio bei socialinių įgūdžių ugdymo, 5 neformaliojo švietimo bei Sveikatos ir lytiškumo ugdymo bei rengimo šeimai, Alkoholio, tabako ir kitų psichiką veikiančių medžiagų vartojimo prevencijos, Ugdymo karjerai, Žmogaus saugos, Pagrindinio ugdymo etninės kultūros, Smurto prevencijos, Žmogaus saugos programos. Dalis šių programų pasiekimų įgyta integruotose dalykų pamokose, kita dalis – edukacinėse išvykose, miesto ar bendruomenės vykdomosios akcijose, šventėse, renginiuose, neformaliojo švietimo ir popietinio ugdymo veiklose. Neformaliojo švietimo būrelių veiklose dalyvavo 71% mokinių.

Specialiojo ugdymo skyriuje 2020–2021 m. m. mokysis 18 mokinių. Sukomplektuoti 3 jungtinių klasių komplektai: lavinamoji 3, 8, 9, specialioji 2, 4 ir I socialinių įgūdžių ugdymo klasė; lavinamoji 1, 2, 5, 7, 9 klasė; specialioji 5, 8, 10 klasė. Visiems mokiniams vyks kalbos ugdymo logopedinės pratybos, 4 mokiniai, sergantys cerebriniu paralyžiumi ir turintys vidutinių, sunkių ar labai sunkių judesio ir padėties sutrikimų lankys individualias gydomojo fizinio ugdymo pratybas.

Veiks 5 neformaliojo švietimo būreliai.

Prevencinį darbą dirbs ir rizikos grupės mokiniams pagalbą teiks gimnazijos socialinė pedagogė, psichologinę pagalbą teiks gimnazijos psichologė.

Jungtinėse specialiosiose, lavinamosiose ir socialinių įgūdžių ugdymo klasėse ugdyti mokinius, turinčius didelius ir labai didelius specialiuosius ugdymosi poreikius padės trys mokytojų padėjėjos.

Atsižvelgiant į specialiojo ugdymo skyriaus specifiką (mokykla su bendrabučiu) sukomplektuotos trys popamokinio ugdymo grupės, kuriose popamokinę veiklą organizuos 7 auklėtojai.

**III. MOKSLO METŲ TRUKMĖ, UGDYMO ORGANIZAVIMAS**

6. Ugdymo organizavimas:

6.1. 2020–2021 mokslo metai.

6.1.1. Mokslo metų ir ugdymo proceso pradžia – 2020 m. rugsėjo 1 d.

6.1.2. Ugdymo proceso trukmė 1–4 klasių mokiniams – 175 ugdymo dienos, 5–10, I socialinių įgūdžių ugdymo klasės mokiniams – 185 ugdymo dienos.

6.1.3. Ugdymo proceso metu skiriamos atostogos:

|  |  |
| --- | --- |
| Rudens atostogos | 2020 m. spalio 26 d. – spalio 30 d. |
| Žiemos (Kalėdų) atostogos | 2020 m. gruodžio 23 d. – 2021 m. sausio 5 d. |
| Žiemos atostogos | 2021 m. vasario 15 d. – vasario 19 d. |
| Pavasario (Velykų) atostogos | 2021 m. balandžio 6 d. – balandžio 9 d. |

6.1.4. Ugdymo proceso pabaiga 1–4 klasės mokiniams – 2021 m. birželio 9 d., 5–10, I socialinių įgūdžių ugdymo klasės mokiniams – 2021 m. birželio 23 d.

6.1.5. Vasaros atostogos skiriamos pasibaigus ugdymo procesui. Atostogų pradžia 1–4 klasės mokiniams – 2021 m. birželio 10 d., 5–10, I socialinių įgūdžių ugdymo klasės mokiniams – 2021 m. birželio 24 d. Jos trunka iki 2021 m. rugpjūčio 31 d.

6.1.6. Pusmečių ir trimestrų trukmė:

|  |  |  |  |
| --- | --- | --- | --- |
| **2020–2021 mokslo metai** | | | |
| **Klasės** | **1–4** | **5–10** | **I socialinių įgūdžių klasė** |
| Trimestrų trukmė | I trimestras 09-01–11-30  II trimestras 12-01–03-12  III trimestras 03-13–06-09 | I trimestras 09-01–11-30  II trimestras 12-01–03-19  III trimestras 03-20–06-23 |  |
| Pusmečių trukmė |  |  | I pusmetis  09-01–01-22  II pusmetis  01-25– 06-23 |

7. Ugdymo procesas įgyvendinant pradinio ir pagrindinio ugdymo individualizuotą ugdymo programą skirstomas trimestrais.

8. Ugdymo procesas įgyvendinant socialinių įgūdžių ugdymo programą skirstomas pusmečiais.

9. Specialiojo ugdymo skyrius dirba penkias dienas per savaitę.

10. Priimant aktualius ugdymo proceso organizavimo sprendimus, mažinančius/šalinančius pavojų mokinių sveikatai ir gyvybei dėl koronaviruso plitimo specialiojo ugdymo skyriuje: sudaryti mokinių srautai, numatyti atskirų mokinių srautų įėjimai ir išėjimai, pakoreguotas mokinių maitinimo organizavimo laikas, numatytos klasės ir laisvalaikio zonos kiekvienam klasių komplektui, pakeistas mokinių atvežimo/parvežimo į/iš specialiojo ugdymo skyrių grafikas, kiekviena klasė, mokytojai bei pagalbos mokiniui specialistai aprūpinti saugos priemonėmis.

11. Mokyklos vadovas, esant aplinkybėms, keliančioms pavojų mokinių sveikatai ar gyvybei, ar paskelbus ekstremalią padėtį, priima sprendimus dėl ugdymo proceso koregavimo.

12. Mokslo metų eigoje skiriama 15 ugdymo dienų mokinių kultūrinei, meninei, kūrybinei, pažintinei, sportinei veiklai. Šios dienos įskaičiuojamos į mokymosi dienų skaičių, jos organizuojamos per visus mokslo metus, specialiojo ugdymo skyriaus ugdymo plane nustatytu laiku. Ugdymo dienų organizavimo tikslai: kurti nuoširdesnį bendruomenės mikroklimatą, formuoti gerumo, atlaidumo ir kitus asmenybės bruožus. Siekti kūrybinių gebėjimų ugdymo. Mokyti stebėti, analizuoti gamtos ir socialinius reiškinius, bendradarbiauti su kitomis specialiojo ir bendrojo ugdymo įstaigomis.

12.1. mokyklos numatomos 15 ugdymo dienų (dalyvauja specialiosios, lavinamosios ir socialinių įgūdžių ugdymo klasės):

|  |  |  |
| --- | --- | --- |
| **Eil.**  **nr.** | **Renginio pavadinimas** | **Mėnuo** |
| 1. | Mokslo ir žinių diena. „Labas rytas, mano mokykla“. | 09-01 |
| 2. | Pažintinė, kūrybinė diena. „Rudenėlio gėrybės“. | 09-18 |
| 3. | Sportinė diena. Solidarumo bėgimas „Junkis, bėk, padėk“. | 10-16 |
| 4. | Pažintinė diena. Saugaus eismo diena. | 11-13 |
| 5. | Kultūrinė diena. Kalėdinis renginys „Kalėdų stebuklo belaukiant“. | 12-18 |
| 6. | Pažintinė diena. „Miškas ir žvėreliai žiemą“. | 01-08 |
| 7. | Pilietinė diena. „Mano Lietuva“. | 02-11 |
| 8. | Meninė, kūrybinė diena. „Žiema, žiema, bėk iš kiemo“. | 02-23 |
| 9. | Pažintinė, kūrybinė diena. Amatų diena. | 03-04 |
| 10. | Kultūrinė diena. „Draugystė vienija“. | 03-19 |
| 11. | Pilietinė, pažintinė diena. „Žemė mūsų namai“. | 03-22 |
| 12. | Meninė, kultūrinė veikla. „Rieda Velykų margutis“. | 04-02 |
| 13. | Atvirų durų diena „Kartu su šeima“. Renginys Motinos dienai paminėti. | 04-30 |
| 14. | Sportinė diena. „Pažaiskime kartu“. | 06-22 |
| 15. | Kultūrinė diena. „Paskutinio skambučio šventė“. | 06-23 |

12.2. Ugdymo dienos numatytos mokytojų ir auklėtojų individualiuose ugdymo planuose bei ilgalaikėse programose.

**13. Neformaliojo vaikų švietimo organizavimas:**

13.1. neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams. Į neformaliojo vaikų švietimo veiklą mokiniams padedama įsitraukti, siūlant jų galimybes atitinkančias programas;

13.2. mokinių skaičius neformaliojo vaikų švietimo grupėje 6-10;

13.3. neformaliojo vaikų švietimo programose dalyvaujantys mokiniai žymimi Mokinių registre.

|  |  |
| --- | --- |
| *Pavadinimas* | *Valandų skaičius* |
| Muzikos studija „Dainorėliai“ | 2 |
| Dailės būrelis „Jaunieji dailininkai“ | 1 |
| Sportiniai žaidimai | 1 |
| Saviraiškos būrelis „Jaunieji talentai“ | 1 |
| Informacinių technologijų būrelis „Baitas“. | 1 |

14. Pamokų ir pertraukų laikas:

|  |  |
| --- | --- |
| 1. | 8.30 – 9.15 |
| 2. | 9.25 – 10.10 |
| 3. | 10.20 – 11.05 |
| 4. | 11.25 – 12.10 |
| 5. | 12.20 – 13.05 |
| 6. | 13.15 – 14.00 |
| 7. | 14.20 – 15.05 |

14.1. Pamokos trukmė 2–10 specialiosiose, lavinamosiose, socialinių įgūdžių ugdymo klasėse 45 min, 1 klasėse – 35 min.;

14.2. Numatomos pertraukos 10 min. skiriamos mokinių poilsiui;

14.3. 3-os ir 6-os pertraukos trukmė 20 min. Šios pertraukos skiriamos mokinių priešpiečiams ir pietums.

14.4. Kiekvieną dieną prieš pamokas numatoma 15 min. trukmės mokinių fiziškai aktyvi veikla.

15. Sudaromi 3 jungtinių klasių komplektai:

15.1. lavinamoji 1, 2, 5, 7, 9 klasė;

15.2. lavinamoji 3, 8, 9, specialioji 2, 4 ir I soc. įgūdžių ugdymo metų klasė;

15.3. specialioji 5, 8, 10 klasė.

16. Ugdymo turinio planavimas.

16.1. Specialiojo ugdymo skyriaus ugdymo plane įteisinami mokytojų metodinėje grupėje svarstyti ir patvirtinti susitarimai (2020-08-31). Ugdymo plane susitariama:

16.1.1. ugdymo turinį planuoti vieneriems mokslo metams;

16.1.2. ilgalaikiai planai rengiami pagal mokytojų metodinės grupės parengtas ir patvirtintas formas (2020-08-31 protokolo Nr.11);

16.1.3. ilgalaikius dalykų planus rengia visi dalykų mokytojai, specialiųjų pratybų (logopedas, gydomosios kūno kultūros mokytojai) rengia individualias, pogrupines programas kiekvienam mokiniui;

16.1.4. pradinių specialiųjų klasių bei pradinio ir pagrindinio ugdymo lavinamųjų klasių mokytojai rengia individualius planus kiekvienam mokiniui pusmečio laikotarpiui, o pagrindinio ugdymo specialiųjų klasių ir socialinių įgūdžių ugdymo klasių mokiniams individualizuoti ugdymo planai rengiami vieneriems mokslo metams;

16.1.5. ugdymo turinys specialiojo ugdymo skyriuje planuojamas vadovaujantis Bendruosiuose ugdymo planuose (toliau – BUP) nurodytų dalykų programai įgyvendinti skiriamų pamokų skaičiumi per savaitę mokant kasdieniu mokymo proceso organizavimo būdu (grupine mokymosi forma):

16.1.5.1. 1-4 specialiosiose klasėse (mokiniams, turintiems nežymų intelekto sutrikimą) ugdymas organizuojamas vadovaujantis BUP 27 punkte dalykų programoms įgyvendinti nurodytu savaitinių ugdymo valandų skaičiumi.

16.1.5.2. 1-4 lavinamosiose klasėse (mokiniams, turintiems vidutinį, žymų ir labai žymų intelekto sutrikimą) ugdymas organizuojamas vadovaujantis BUP 65 punktu, ugdymą organizuojant atskiromis veiklos sritimis.

16.1.5.3. 5-10 specialiosiose klasėse (mokiniams, turintiems nežymų intelekto sutrikimą) ugdymas organizuojamas vadovaujantis BUP 77 punktu;

16.1.5.4. 5-10 lavinamosiose klasėse (mokiniams, turintiems vidutinį, žymų ir labai žymų intelekto sutrikimą) ugdymas organizuojamas vadovaujantis BUP 6 priedo 8 punktu;

16.1.5.5. socialinių įgūdžių ugdymo klasėse (mokiniams, turintiems vidutinį, žymų ir labai žymų intelekto sutrikimą) ugdymas organizuojamas vadovaujantis BUP 6 priedo 14 punktu;

16.2. individualūs ugdymo planai, ilgalaikiai planai, popamokinės ugdomosios veiklos (auklėjimo) planai rengiami pagal mokytojų metodinės grupės rekomendacijas iki 2020-09-14;

16.3. pradedantiems mokytis pagal pradinio ir pagrindinio ugdymo individualizuotą programą naujai atvykusiems mokiniams, skiriamas adaptacinis 1 mėnesio laikotarpis specialiosiose klasėse, 3 mėnesių laikotarpis lavinamosiose klasėse.

17. Mokomiesiems dalykams ugdymo plano lentelėse nurodytas privalomų ugdymo valandų skaičius mokiniui ir valandos, kurios skiriamos mokinių ugdymo(si) poreikiams tenkinti.

18. Pamokas galima vesti ne tik mokykloje, klasėje, dalyko kabinete, bet ir artimiausioje gamtinėje aplinkoje, parkuose, bibliotekoje, muziejuose ir kitur.

19. 5-10 specialiųjų klasių ir socialinių įgūdžių ugdymo klasės mokiniams privaloma organizuoti socialinę-pilietinę veiklą (ne mažiau, kaip 10 valandų). Socialinė-pilietinė veikla siejama su pilietiškumo ugdymu, specialiojo ugdymo skyriaus bendruomenės tradicijomis, vykdomais projektais, kultūrinėmis bei socializacijos programomis. Veiklą koordinuos ir apskaitą vykdys klasių vadovai. Socialinė-pilietinė veikla fiksuojama elektroniniame dienyne.

**IV. MOKINIO GEROVĖS UŽTIKRINIMAS IR SVEIKATOS UGDYMAS**

20. Specialiojo ugdymo skyriuje mokiniui saugia ir palanka ugdymosi aplinka rūpinasi ir mokinio gerovės užtikrinimo klausimus sprendžia vaiko gerovės komisija.

21. Fizinio aktyvumo veikla organizuojama kiekvieną diena prieš pamokas (trukmė 15 min.).

22. Mokykloje vykdomas programas: Sveikatos ir lytiškumo ugdymas bei rengimas šeimai, Alkoholio, tabako ir kitų psichiką veikiančių medžiagų vartojimo prevencijos, Ugdymo karjerai, Žmogaus saugos bendrąją, Pagrindinio ugdymo etninės kultūros bendrąją, Smurto prevencijos įgyvendinimą ir kitas programas numatyta integruoti į klasių vadovų, grupių auklėtojų užsiėmimus, dalykų pamokas: etiką, dailę, gamtą ir žmogų, biologiją, fizinį ugdymą, lietuvių k., buities darbus, namų ruošą/namų ūkio darbus, buities kultūrą/savitvarką, technologijas, pažintinę, komunikacinę, fizinę veiklas.

**V. PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

23. Mokykla sudaro sąlygas specialiojo ugdymo skyriaus ugdymo turinį įgyvendinti ne tik mokykloje, bet ir kitose aplinkose: muziejuose, parkuose ir kt., koreguojant ugdymo procesą, pamokų tvarkaraštį.

23.1. pažintinei, kultūrinei, meninei, kūrybinei veiklai pradinio, pagrindinio ir socialinių įgūdžių ugdymo programai skiriamos 32 pamokos (7 d. birželio mėn.). Ši veikla organizuojama ne tik specialiojo ugdymo skyriuje, bet ir kitose aplinkose: muziejuose, virtualiose mokymosi aplinkose, bibliotekose ir kt.

24. Specialiųjų ir socialinių įgūdžių ugdymo klasių mokiniams privaloma organizuoti socialinę-pilietinę veiklą, kuriai skiriama 10 valandų (pamokų) per mokslo metus. Socialinė-pilietinė veikla siejama su pilietiškumo ugdymu, specialiojo ugdymo skyriaus bendruomenės tradicijomis, vykdomais projektais. Socialinę-pilietinę veiklą koordinuoja ir apskaitą vykdo klasių auklėtojai. Socialinė-pilietinė veikla fiksuojama elektroniniame dienyne.

**VI. PRADINIO UGDYMO INDIVIDUALIZUOTOS PROGRAMOS VYKDYMAS**

25. **Specialiosios klasės** (nežymų intelekto sutrikimą turintiems mokiniams):

25.1. pradinio ugdymo specialiosiose klasėse visų dalykų (išskyrus gydomąją kūno kultūrą bei fizinę veiklą) moko vienas mokytojas;

25.2. mokinių tėvų pageidavimu pradinio ugdymo specialiosiose klasėje pasirinktas dorinio ugdymo (etika) dalykas.

26. Mokinių pasiekimų ir pažangos vertinimas:

26.1. pradinio ugdymo specialiosiose, lavinamosiose klasėje mokinių ugdymo pasiekimai fiksuojami atitinkamose elektroninio dienyno skiltyse trimestrų pabaigoje įrašant mokinys padarė pažangą „p.p“ ar nepadarė pažangos „n.p“. Mokinių pasiekimus ir ugdymosi sunkumus mokytojas reguliariai aptaria su tėvais (globėjais, rūpintojais) ir mokiniais individualių susitikimų metu (tėvų susirinkimus ir individualius susitikimus klasės mokytojas planuoja individualiai), pusmečių pabaigoje fiksuoja individualią mokinių pažangą mokinių pasiekimų ir pažangos įvertinimo apraše;

26.2. dalykai ir jiems skiriamų valandų skaičius per savaitę pradinio ugdymo individualizuotai programai įgyvendinti specialiosiose klasėje (nežymų intelekto sutrikimą turintiems mokiniams):

|  |  |  |  |
| --- | --- | --- | --- |
| **Klasės**  **Dalykai** | **2** | **4** | **2-4** |
| Dorinis ugdymas (etika)  Lietuvių kalba (gimtoji)  Pasaulio pažinimas  Matematika  Dailė ir technologijos  Muzika  Fizinis ugdymas | 1  8  2  5  2  2  3 | 1  8  2  5  2  2  3 | 1  8  2  5  2  2  3 |
| ***Pamokos specialiesiems ugdymosi poreikiams tenkinti:***  Gydomoji kūno kultūra  Kalbos ugdymas | 1 | 1 | 2 |
| **Iš viso ugdymo valandų** |  |  | **25** |

27. Mokėjimo mokytis, komunikavimo, darnaus vystymosi, kultūrinio sąmoningumo, gyvenimo įgūdžių, sveikatos bendroji ir žmogaus saugos bendrosios programos integruojamos į ugdymo dalykų turinį.

28. Ugdymo sričių/dalykų, veiklų įgyvendinimas.

28. 1. fizinio ugdymo organizavimas:

28.2. mokiniai, atleisti nuo fizinio ugdymo pamokų, pamokas stebi, bet pamokos veikloje nedalyvauja. Mokinių pasiekimai nevertinami;

28.3. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas.

29. Specialioji veikla, mokinių sutrikusioms funkcijoms lavinti:

29.1. individualioms ir grupinėms kalbėjimo ir kalbos ugdymo pratyboms 1-4 klasėse skiriama po 1 pamoką kiekvienam mokiniui per savaitę;

29.2. individualioms gydomojo fizinio pratyboms skiriama po 2 pamokas per savaitę kiekvienam mokiniui, sergančiam cerebriniu paralyžiumi ir turinčiam vidutinių, sunkių ar labai sunkių judesio ir padėties sutrikimų;

29.3. specialioji veikla mokinių sutrikusioms funkcijoms lavinti (kalbėjimo ir kalbos ugdymo pratybos ir individualios gydomojo fizinio ugdymo pratybos) vyksta po pamokų. Mokiniams, turintiems judesio ir padėties sutrikimų ir atleistiems nuo technologijų pamokų specialioji veikla gali būti organizuojama jų metu.

29.4. žmogaus saugos ugdymas integruojamas į pasaulio pažinimo dalyką, vadovaujantis Žmogaus saugos bendrąja programa, patvirtinta Lietuvos respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl žmogaus saugos bendrosios programos patvirtinimo“;

29.5. sveikatos ir lytiškumo ugdymas bei rengimas šeimai vykdomas per pasaulio pažinimo pamokas (ne mažiau kaip 5 pamokas), vadovaujantis Sveikatos ir lytiškumo ugdymo bei rengimo šeimai bendrąja programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941;

29.6. smurto prevencijos įgyvendinimas vykdomas per pasaulio pažinimo pamokas, vadovaujantis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

30. **Lavinamosios klasės** (vidutinį, žymų ar labai žymų intelekto sutrikimą turintiems mokiniams):

30.1. pradinio ugdymo lavinamosiose klasėje visų dalykų (išskyrus gydomąją kūno kultūrą bei fizinę veiklą) moko vienas mokytojas;

30.2. mokinių tėvų pageidavimu pradinio ugdymo lavinamosiose klasėje pasirinktas dorinio ugdymo (etika) dalykas.

31. Mokinių pasiekimų ir pažangos vertinimas:

31.1. pradinio ugdymo lavinamosiose klasėse mokinių ugdymo pasiekimai fiksuojami atitinkamose elektroninio dienyno skiltyse trimestrų pabaigoje įrašant mokinys padarė pažangą „p.p“ ar nepadarė pažangos „n.p“. Mokinių pasiekimus ir ugdymosi sunkumus mokytojas reguliariai aptaria su tėvais (globėjais, rūpintojais) ir mokiniais individualių susitikimų metu (tėvų susirinkimus ir individualius susitikimus klasės mokytojas planuoja individualiai), pusmečių pabaigoje fiksuoja individualią mokinių pažangą mokinių pasiekimų ir pažangos įvertinimo apraše;

31.2. veiklos ir jiems skiriamų valandų skaičius per savaitę pradinio ugdymo individualizuotai programai įgyvendinti lavinamosiose klasėse (vidutinį, žymų ar labai žymų) intelekto sutrikimą turintiems mokiniams:

|  |  |  |  |
| --- | --- | --- | --- |
| Klasė  Veiklos sritis | **1** | **2** | **3** |
| Dorinis ugdymas (etika)  Komunikacinė veikla  Pažintinė veikla  Orientacinė veikla  Meninė veikla (muzika)  Meninė veikla (dailė)  Meninė veikla (technologijos)  Fizinė veikla | 1  5  4  4  1  1  1  3 | 1  5  4  4  1  1  1  3 | 1  5  4  4  1  1  1  3 |
| ***Pamokos specialiesiems ugdymosi poreikiams tenkinti:***  Gydomasis fizinis ugdymas | **2** | **2** |  |
| **Iš viso ugdymo valandų** | **22** | **22** | **20** |

32. Valandos, skiriamos mokinių specialiesiems ugdymo(si) poreikiams tenkinti naudojamos gydomajam fiziniam ugdymui.

33. Ugdymo sričių/dalykų, veiklų įgyvendinimas.

33.1. fizinės veiklos ugdymo organizavimas:

33.1.1. mokiniai, atleisti nuo fizinio ugdymo pamokų, pamokas stebi, bet pamokos veikloje nedalyvauja. Mokinių pasiekimai nevertinami;

33.1.2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas.

33.2. žmogaus saugos ugdymas integruojamas į pažintinę veiklą, vadovaujantis Žmogaus saugos bendrąja programa, patvirtinta Lietuvos respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl žmogaus saugos bendrosios programos patvirtinimo“;

33.3. sveikatos ir lytiškumo ugdymas bei rengimas šeimai vykdomas per pažintinę veiklą (ne mažiau kaip 5 veiklas), vadovaujantis Sveikatos ir lytiškumo ugdymo bei rengimo šeimai bendrąja programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941;

33.4. Smurto prevencijos įgyvendinimas vykdomas per pažintines veiklas, vadovaujantis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

34. Specialioji veikla, mokinių sutrikusioms funkcijoms lavinti:

34.1. individualioms ir grupinėms specialiosioms logopedinėms pratyboms 1-4 klasėse skiriama po 1 pamoką kiekvienam mokiniui per savaitę;

34.2. individualioms gydomojo fizinio ugdymo pratyboms skiriama po 2 pamokas per savaitę kiekvienam mokiniui, sergančiam cerebriniu paralyžiumi ir turinčiam vidutinių, sunkių ar labai sunkių judesio ir padėties sutrikimų;

34.3. specialioji veikla mokinių sutrikusioms funkcijoms lavinti (logopedinės pratybos ir individualios gydomojo fizinio ugdymo pratybos) vyksta po pamokų. Mokiniams, turintiems judesio ir padėties sutrikimų ir atleistiems nuo technologijų pamokų specialioji veikla gali būti organizuojama jų metu.

**VII. PAGRINDINIO UGDYMO INDIVIDUALIZUOTOS PROGRAMOS VYKDYMAS**

35. **Specialiosios klasės** (nežymų intelekto sutrikimą turintiems mokiniams):

35.1. 5 klasės bei naujai atvykusiems mokiniams skiriamas adaptacinis periodas vienas mėnuo. Adaptacinio laikotarpio metu mokinių pasiekimai ir pažanga pažymiais nevertinami;

35.2. pirmąjį mėnesį 5 klasės mokinių pasiekimai savarankiškais darbais netikrinami. Norėdami išsiaiškinti mokinių ugdymosi pasiekimus, mokytojai taiko individualius mokinių pažinimo metodus;

35.3. atsižvelgiant į tėvų, kurių vaikams iki 14 metų, dorinio ugdymo parinkimą ir mokinių, turinčių 14 metų pasirinkimą, 5–10 specialiosiose klasėse bus mokoma etika.

36. Mokinių pažangos ir pasiekimų vertinimas:

36.1. 5–10 specialiosiose klasėse mokiniai vertinami 10 balų sistema. Dorinio ugdymo (etikos), muzikos, informacinių technologijų, užsienio kalbos (anglų), fizinio ugdymo, technologijų, žmogaus saugos pasiekimai balais nevertinami, rašoma „įskaityta“ arba „neįskaityta“;

36.2. mokinių pasiekimams fiksuoti naudojamas elektroninis dienynas;

36.3. dalykai ir jiems skiriamų valandų skaičius per savaitę pagrindinio ugdymo individualizuotai programai įgyvendinti specialiosiose klasėse (nežymų intelekto sutrikimą turintiems mokiniams):

|  |  |  |  |  |  |
| --- | --- | --- | --- | --- | --- |
| **Klasė**  **Dalykas** |  | | | | **5, 8, 10** |
| **5** | **8** |  | **10** |
| **Dorinis ugdymas**  (tikyba arba etika) | 1 | 1 |  | 1 | 1 |
| **Kalbos**  Lietuvių kalba ir literatūra  Užsienio kalba (1-oji) | 5  1 | 5  1 |  | 5  1 | 5  1 |
| **Matematika ir informacinės technologijos**  Matematika  Informacinės technologijos | 4  1 | 4  1 |  | 4  1 | 4  1 |
| **Gamtamokslinis ugdymas**  Gamta ir žmogus  Biologija | 2 | 2 |  | 2 | 2 |
| **Socialinis ugdymas**  Istorija  Pilietiškumo pagrindai  Geografija | 2  -  - | 2  -  2 |  | }2  2 | }2  2 |
| **Meninis ugdymas**  Dailė  Muzika | 2  1 | 2  1 |  | 2  1 | 2  1 |
| **Technologijos, kūno kultūra**  Technologijos (tekstilės)  Technologijos (konstrukcinės medžiagos)  Technologijos  Fizinis ugdymas | 3  3  2  2 | 3  3  2  2 |  | 3  3  2  2 | 3  3  2  2 |
| ***Pamokos specialiesiems ugdymosi poreikiams tenkinti:***  Kalbos ugdymas | 0,5 | 1 |  | 1 | 2,5 |
| *NVŠ* |  |  |  |  |  |
| **Iš viso ugdymo valandų** |  | | |  | **33,5** |

37. Valandos, skiriamos mokinių specialiesiems ugdymo(si) poreikiams tenkinti naudojamos: kalbos ugdymo pratyboms.

37.1. specialiosiose 5-10 klasėse grupinėms ir individualioms kalbėjimo ir kalbos ugdymo pratybos skiriamos 0,5 val. kiekvienam mokiniui per savaitę.

38. Ugdymo sričių/dalykų įgyvendinimas.

38.1. fizinio ugdymo organizavimas:

38.1.1. mokiniai, atleisti nuo fizinio ugdymo pamokų, pamokas stebi, bet pamokos veikloje nedalyvauja. Mokinių pasiekimai nevertinami;

38.1.2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas. Specialiosios medicininės fizinio pajėgumo grupės mokinių pasiekimai vertinami įrašu „įskaityta“ arba „neįskaityta“. Mokytoja rengia mokiniams individualias programas.

38.2. socialinę-pilietinę veiklą 5-10 klasėse organizuoja klasių auklėtojai;

38.3. žmogaus saugos ugdymas 5-10 klasėse integruojamas į technologijų pamokas (civilinės ir priešgaisrinės saugos mokymas po 6 pamokas, saugus eismas ne mažiau kaip 12 pamokų) vadovaujantis Žmogaus saugos bendrąja programa, patvirtinta Lietuvos respublikos švietimo ir mokslo ministro 2012 m. liepos 18 d. įsakymu Nr. V-1159;

38.4. sveikatos ir lytiškumo ugdymo bei rengimo šeimai bendrosios programos įgyvendinimas vykdomas per gamtamokslinį ugdymą (gamta ir žmogus, biologija) ne mažiau kaip 6 val., vadovaujantis Sveikatos ir lytiškumo ugdymo bei rengimo šeimai bendrąja programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“;

38.5. smurto prevencijos įgyvendinimas vykdomas per gamtamokslinį ugdymą (gamta ir žmogus, biologija) ne mažiau kaip 10 val. vadovaujantis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

38.6. technologijos:

38.6.1. mokiniai per technologijų pamokas (2 pamokos per savaitę) kiekvienoje klasėje mokomi proporcingai paskirstant laiką tarp: mitybos, elektronikos technologijų programų;

38.6.2. mokiniai per technologijų pamokas (po 3 pamokas per savaitę) mokosi konstrukcinių medžiagų, tekstilės naudojimo technologijų.

38.7. specialioji veikla, mokinių sutrikusioms funkcijoms lavinti:

38.7.1. individualioms ir grupinėms specialiosioms logopedinėms pratyboms 5-10 klasėse skiriama po 0,5 pamokos kiekvienam mokiniui per savaitę;

38.7.2. specialioji veikla mokinių sutrikusioms funkcijoms lavinti (logopedinės pratybos) vyksta po pamokų.

39. **Specialiosios lavinamosios klasės** (vidutinį, žymų ar labai žymų intelekto sutrikimą turintiems mokiniams):

39.1. 5-10 klasėse visų dalykų (išskyrus gydomąją kūno kultūrą bei taikomąją fizinę veiklą) moko vienas mokytojas;

39.2. 5-10 klasių mokinių ugdymo pasiekimai fiksuojami trimestro pabaigoje įrašant „įskaityta“ arba „neįskaityta“. Mokinių pasiekimus ir ugdymosi sunkumus mokytojas reguliariai aptaria su tėvais (globėjais, rūpintojais) ir mokiniais individualių susitikimų metu (tėvų susirinkimus ir individualius susitikimus klasės mokytojas planuoja individualiai);

39.3. mokinių pasiekimams fiksuoti naudojamas elektroninis dienynas, individualizuotos programos. Mokinių pasiekimus ir ugdymosi sunkumus mokytojas reguliariai aptaria su tėvais ir pačiais mokiniais individualių susitikimų metu (tėvų susirinkimus ir individualius susitikimus klasės mokytojas planuoja individualiai), pusmečių pabaigoje fiksuoja pažangą mokinių pasiekimų ir pažangos įvertinimo apraše;

39.4. veiklos sritys ir jiems skiriamų valandų skaičius per savaitę pagrindinio ugdymo individualizuotoms programoms įgyvendinti 5-10 lavinamosiose klasėse:

|  |  |  |  |  |
| --- | --- | --- | --- | --- |
| Klasė  Veiklos sritis | 5/7/8/9 | | | |
| 5 | 7 | 8 | 9 |
| Dorinis ugdymas (etika)  Komunikacinė veikla  Pažintinė veikla  Orientacinė veikla  Meninė veikla (muzika)  Meninė veikla (dailė)  Meninė veikla (technologijos)  Fizinė veikla | 1  5  4  4  1  1  1  3 | 1  5  4  4  1  1  1  3 | 1  5  4  4  1  1  1  3 | 1  5  4  4  1  1  1  3 |
| ***Pamokos specialiesiems ugdymosi poreikiams tenkinti:***  Gydomasis fizinis ugdymas | 2 |  |  | 2 |
| **Iš viso ugdymo valandų** | **22** | 20 | 20 | 22 |

40. Valandos, skiriamos mokinių specialiesiems ugdymo(si) poreikiams tenkinti naudojamos gydomajam fiziniam ugdymui.

41. Ugdymo sričių, veiklų įgyvendinimas.

41.1. fizinės veiklos organizavimas:

41.1.1. mokiniai, atleisti nuo pamokų, pamokas stebi, bet pamokos veikloje nedalyvauja. Mokinių pasiekimai nevertinami;

41.1.2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas. Specialiosios medicininės fizinio pajėgumo grupės mokinių pasiekimai vertinami įrašu „įskaityta“ arba „neįskaityta“. Mokytoja rengia mokiniams individualias programas;

41.2. specialioji veikla, mokinių sutrikusioms funkcijoms lavinti:

41.2.1. individualioms ir grupinėms kalbėjimo ir kalbos ugdymo pratyboms 5-10 klasėse skiriama po 1 pamoką kiekvienam mokiniui per savaitę;

41.2.2. individualioms gydomojo fizinio ugdymo pratyboms skiriama po 2 pamokas per savaitę kiekvienam mokiniui, sergančiam cerebriniu paralyžiumi ir turinčiam vidutinių, sunkių ar labai sunkių judesio ir padėties sutrikimų;

41.2.3. specialioji veikla mokinių sutrikusioms funkcijoms lavinti (logopedo pratybos ir individualios gydomojo fizinio ugdymo pratybos) vyksta po pamokų. Mokiniams, turintiems judesio ir padėties sutrikimų ir atleistiems nuo technologijų pamokų specialioji veikla gali būti organizuojama jų metu.

**VIII. SOCIALINIŲ ĮGŪDŽIŲ UGDYMO PROGRAMOS VYKDYMAS**

42. I socialinių įgūdžių ugdymo klasėje ugdymo turinys organizuojamas veiklomis, atsižvelgiant į asmens galias.

43. I socialinių įgūdžių ugdymo klasės mokinių pasiekimai pažymiais nevertinami, pusmečių pabaigoje įvertinant mokinius, rašoma „įskaityta“ arba „neįskaityta“.

44. Mokinių pasiekimams fiksuoti naudojamas elektroninis dienynas, individualizuotos programos. Mokinių pasiekimus ir ugdymosi sunkumus mokytojas reguliariai aptaria su tėvais (globėjais, rūpintojais) ir mokiniais individualių susitikimų metu (tėvų susirinkimus ir individualius susitikimus klasės mokytojas planuoja individualiai), pusmečių pabaigoje fiksuoja pažangą mokinių pasiekimų ir pažangos įvertinimo apraše.

45. Socialinių įgūdžių programai įgyvendinti skiriamų valandų skaičius per savaitę:

|  |  |
| --- | --- |
| **Ugdymo metai**  **Dalykai/veiklos sritys** | I |
| **Bendrasis ugdymas:**  Dorinis ugdymas (etika)  Komunikacinė veikla  Pažintinė veikla  Orientacinė veikla  Meninė veikla (dailė)  Meninė veikla (muzika)  Fizinė veikla | 1  3  2  2  2  1  3 |
| **Socialinio, technologinio (darbinio), meninio ugdymo veikla:**  Meniniai, technologiniai darbai  Buities kultūra/savitvarka  Namų ruoša/namų ūkio darbai | 6  2  2 |
| *NVŠ* |  |
| **Iš viso ugdymo valandų** | **24** |

46. Individualioms sveikatos ugdymo pratyboms skiriama po 2 pamokas per savaitę kiekvienam mokiniui, sergančiam cerebriniu paralyžiumi ir turinčiam vidutinių, sunkių ar labai sunkių judesio ir padėties sutrikimų.

47. Individualiosios sveikatos ugdymo pratybos vyksta po pamokų. Mokiniams, turintiems judesio ir padėties sutrikimų ir atleistiems nuo technologijų pamokų specialioji veikla gali būti organizuojama jų metu.

48. Fizinė (sveikatos ugdymo, stiprinimo) veikla:

48.1. mokiniai, atleisti nuo pamokų, pamokas stebi, bet pamokos veikloje nedalyvauja. Mokinių pasiekimai nevertinami;

48.2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas. Specialiosios medicininės fizinio pajėgumo grupės mokinių pasiekimai vertinami įrašu „įskaityta“ arba „neįskaityta“. Mokytoja rengia mokiniams individualias programas.

49. Logopedo pratyboms I-III socialinių įgūdžių ugdymo klasėse skiriama po 2 pamokas 3 mokiniams per savaitę.

50. Meniniai ir technologiniai darbai, 6 pamokos per savaitę, I socialinių įgūdžių ugdymo mokiniams organizuojamos laikinojoje grupėje – kartu su 5, 8, 10 specialiosios klasės mokiniais.

51. Veiklos gali būti integruojamos, jungiamos, keičiamos, atsižvelgus į mokinių ugdymosi poreikius, situacijas, dėl kurių koreguojamas ugdymo procesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_